Autostrada A29 (Italia)
L'autostrada A29 jè n'autostrada italiana longa 114 km ca unesce Palermo cu Mazara del Vallo, attraverzanno tutta a Secilia occidentala. D'o trunco prencepale se svieno doje diramazione: chella chiu longa e 'mportanta jè chella ca ra Alcamo arriva fin'e Trapani (36,9 km.), e chella chiu corta (4 km.) ca ra Cinisi porta a l'aeroporto Falcone e Borsellino, o scalo aereo palermetano. D'a diramazione Alcamo-Trapani, pe furnì, se svia a diramazione pe Birgi,'e 13 km., ca porta a ll'aeroporto omonimo.

Storia 
L'abbio da custruzione 'e ll'autostrada fuje ao prencipio 'e l'anne 1970, cocche anno doppo ca â zona ca attraverza succerètte o tarramoto do Belice (1968). A finale 'e chillu decennio stesso l'ANAS éva cumpletata l'opra.

L'autostrada aé juorne nuoste 
Ra quanno fuje custruita a ogge ll'autostrada, asse prenecepale 'e tutto o traffeco da Secilia occidentala jè stata 'nteressata ra assaje 'ntervjente e opre: parte 'e strada nove ca ao prencipio nun éveno manco state cumtemplate e ammuderamjente 'ncoppa 'e parte ca già esistèveno. Pure ca nun se troveno 'ncoppa a chesta autostrada distributure pe u carburante, poco luntano ra ll'asciute spisso se ne troveno e veneno signalate a chi viaggia. Ce stanno seje aree 'e sosta: tre â vota 'e Palermo e tre â vota 'e Mazara del Vallo.

Schèma itinerario

Diramazione Alcamo-Trapani 
Vène annummerata comme A29dir e ao prencipio fuje penzata comme superstrada, ma pò se decidètte d'a classfifcà autostrada. Ra ll'allaccio cu ll'asse prencepale fin'e Trapani ce stanno 36,9 km.

Schèma itinerario

Diramazione pe Birgi 
Longa 13 km. O codece pe classificà chesta diramazione fosse A29dirA, ma nun se trova 'ncoppa aé cartjelle, addò vène scritto A29dir, comme e tra Alcamo e Trapani.

Schèma itinerario

Raccordo A29-aeroporto Falcone e Borsellino 
Jè nu pjezzo piccerillo 'e autostrada ca permètte ll'allaccio tra ll'A29 e ll'aeroporto cittadino 'e Palermo. Comme succère pe ati diramazione 'e chesta autostrada, pure cà ce sta nu nummero ufficjale ca jè A29RACC, ca nun se trova 'ncoppa aé cartjelle.

Schèma itinerario

Raccordo A29-Palermo 
Raccordo 'e autostrada custruito ll'anne 1980 ca permètte 'e allaccià ll'A29 cu a circumvallazione 'e Palermo, luongo 5,6km.

Autostrade
Sicilia